CELEX: 62020CN0362
Language: el
Date: 2020-08-05 00:00:00
Title: Υπόθεση C-362/20: Αίτηση προδικαστικής αποφάσεως την οποία υπέβαλε το Hof van beroep te Antwerpen (Βέλγιο) στις 5 Αυγούστου 2020 — Openbaar Ministerie, Federale Overheidsdienst Financiën κατά Profit Europe NV, Gosselin Forwarding Services NV

23.11.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 399/23
            
         
      Αίτηση προδικαστικής αποφάσεως την οποία υπέβαλε το Hof van beroep te Antwerpen (Βέλγιο) στις 5 Αυγούστου 2020 — Openbaar Ministerie, Federale Overheidsdienst Financiën κατά Profit Europe NV, Gosselin Forwarding Services NV
      (Υπόθεση C-362/20)
      (2020/C 399/32)
      Γλώσσα διαδικασίας: η ολλανδική
      
         Αιτούν δικαστήριο
      
      Hof van beroep te Antwerpen
      
         Διάδικοι στην υπόθεση της κύριας δίκης
      
      
         Εκκαλούσες: Openbaar Ministerie, Federale Overheidsdienst Financiën
      
         Εφεσίβλητες: Profit Europe NV, Gosselin Forwarding Services NV
      
         Προδικαστικό ερώτημα
      
      Ισχύουν ως προς τα κοχλιωτά χυτά εξαρτήματα σωληνώσεων από χυτοσίδηρο σφαιροειδούς γραφίτη από την Κίνα δασμοί αντιντάμπινγκ σύμφωνα με τον κανονισμό (ΕΕ) 1071/2012 της Επιτροπής, της 14ης Νοεμβρίου 2012, για την επιβολή προσωρινού δασμού αντιντάμπινγκ όσον αφορά τις εισαγωγές κοχλιωτών χυτών εξαρτημάτων σωληνώσεων από ελατό χυτοσίδηρο καταγωγής Λαϊκής Δημοκρατίας της Κίνας και Ταϊλάνδης (ΕΕ 2012, L 318, σ. 10) και του εκτελεστικού κανονισμού (ΕΕ) 430/2013 του Συμβουλίου, της 13ης Μαΐου 2013, για την επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές κοχλιωτών χυτών εξαρτημάτων σωληνώσεων, από ελατό χυτοσίδηρο, καταγωγής Λαϊκής Δημοκρατίας της Κίνας και Ταϊλάνδης και για την περάτωση της διαδικασίας όσον αφορά την Ινδονησία (ΕΕ 2013, L 129, σ. 1), λαμβανομένου υπόψη ότι το Δικαστήριο της Ευρωπαϊκής Ένωσης με απόφαση της 12ης Ιουλίου 2018 στις συνεκδικασθείσες υποθέσεις C-397/17 και C-398/17 έκρινε ότι τα χυτά εξαρτήματα σωληνώσεων από χυτοσίδηρο σφαιροειδούς γραφίτη δεν αποτελούν χυτά εξαρτήματα σωληνώσεων από ελατό χυτοσίδηρο και ότι τα χυτά εξαρτήματα σωληνώσεων από χυτοσίδηρο σφαιροειδούς γραφίτη εμπίπτουν σε διαφορετική διάκριση από τα χυτά εξαρτήματα σωληνώσεων από ελατό χυτοσίδηρο;